Sodba Sodišča (drugi senat) z dne 13. julija 2023 (predlog za sprejetje predhodne odločbe Bundesarbeitsgericht – Nemčija) – MO/SM kot stečajni upravitelj G GmbH
(Zadeva C-134/221, G GmbH)
(Predhodno odločanje – Socialna politika – Kolektivni odpusti – Direktiva 98/59/ES – Informiranje in posvetovanje – Člen 2(3), drugi pododstavek – Obveznost delodajalca, ki načrtuje kolektivni odpust, da pristojnemu organu javne oblasti predloži kopijo podatkov, o katerih so bili obveščeni predstavniki delavcev – Cilj – Posledice nespoštovanja te obveznosti)
Jezik postopka: nemščina
Predložitveno sodišče
Bundesarbeitsgericht
Stranki v postopku v glavni stvari
Tožeča stranka: MO
Tožena stranka: SM kot stečajni upravitelj G GmbH
Izrek
Člen 2(3), drugi pododstavek, Direktive Sveta 98/59/ES z dne 20. julija 1998 o približevanju zakonodaje držav članic v zvezi s kolektivnimi odpusti
je treba razlagati tako, da:
namen obveznosti delodajalca, da pristojnemu organu javne oblasti predloži kopijo pisnega obvestila, pri čemer mora to obvestilo vsebovati vsaj podatke iz člena 2(3), prvi pododstavek, podtočke od (i) do (v), te direktive, ni, da zagotovi individualno varstvo delavcem, na katere se nanaša kolektivni odpust.
____________
1 UL C 222, 7.6.2022.